গোলকগঞ্জঃ শিক্ষকতাৰ দৰে পবিত্ৰ বৃত্তিত জড়িত হৈ থকা এগৰাকী লোকে কিশোৰ-কিশোৰীৰ মুখৰ পৰা খাদ্য কাঢ়ি নি ধন ঘটিব খোজাৰ গুৰুতৰ অভিযোগ উত্থাপন হৈছে ধুবুৰীৰ জিলাত৷ ধুবুৰী জিলাৰ প্ৰতাপগঞ্জ হাই স্কুলৰ প্ৰধান শিক্ষকৰ বিৰুদ্ধে ছাত্ৰ-ছাত্ৰীৰ বাবে যোগান ধৰা মধ্যাহ্ন ভোজনৰ চাউল বিক্ৰী কৰাৰ লগতে বিদ্যালয় খনৰ আন্তঃগাঁথনিৰ ধন আত্মাসাৎ কৰাৰ অভিযোগ উত্থাপন কৰে ৰাইজে৷ বৃহস্পতিবাৰে কেইবাশতাধিক ৰাইজে বিদ্যালয়ত উপস্থিত হৈ প্ৰধান শিক্ষকক ঘেৰাও কৰি তন্ন তন্নকৈ হিচাপ বিচৰাত বিবুদ্ধিত পৰে প্ৰধান শিক্ষক আৰু এক উত্তপ্ত পৰিস্থিতিৰ সৃষ্টি হয়৷ শিক্ষকগৰাকীয়ে ৰাইজৰ অভিযোগক গুৰুত্ব প্ৰদান নকৰাত জাঙুৰ খাই উঠে ৰাইজ।
প্ৰতাপগঞ্জ হাইস্কুলৰ প্ৰধান শিক্ষকৰ বিৰুদ্ধে ছাত্ৰ-ছাত্ৰীৰ মুখৰ খাদ্য কাঢ়ি নিয়াৰ অভিযোগ